b'\n_START_ARTICLE_\nGile\xc3\xb1o Apa\xc4\x8di\n_START_PARAGRAPH_\nGile\xc3\xb1o Apa\xc4\x8di (Gila Apache, Ch\xc3\xad\xc3\xadh\xc3\xa9nee\xe2\x80\x99, Tcihende, Eastern Chiricahua, Ch\xc3\xadh\xc3\xa9ne, Red Paint People).- Ime za grupu bandi Chiricahua Apa\xc4\x8da koje ve\xc4\x87 negdje oko 1630. nastanjuju kraj oko rijeke Gile, Arizona. Gile\xc3\xb1o Apa\xc4\x8di zajedno sa Chokonen ili Central Chiricahuas i Nedni ili Southern Chiricahuas \xc4\x8dine pleme poznato kao Chiricahua._NEWLINE_Sami Gile\xc3\xb1o Apa\xc4\x8di podijeljeni su prema lokalitetu na dvije glavne grupe, to su Mimbre kojima pripada i banda Warm Springs, i Mogollon Apa\xc4\x8di sa nestalom bandom Bedonkohe. Razni autori imena ovih bandi i skupina krstili su raznim imenima, \xc5\xa1to je dovodilo do velike zbrke, po\xc5\xa1to su se oni sami nazivali potpuno druga\xc4\x8dijim imenima.'